[Innocentius Episcopus servus servorum Dei, dilecto filio Abbati Clun. salutem et Apostolicam benedictionem. Paci et tranquillitati tuæ paterna volentes sollicitudine providere, ut ad receptionem vel provisionem alicujus in pensionibus seu beneficiis Ecclesiasticis compelli per litteras Apostolicas, vel Legatorum Apostolicæ sedis minimè valeas, auctoritate tibi præsentium indulgemus: etiamsi contineatur in litteris Apostolicis, ut non obstante aliqua indulgentia sedis Apostolicæ ad receptionem, vel provisionem illius, pro quo scribitur, procedatur. Datum Lugduni VI. Kalendas Julii, Pontificatus nostri anno V.]